rlitschk/wikidir huggingface dataset:
D Basler Kantonsteilig isch d Ufteilig vom Kanton Basel im Joor 1833 in e Kanton Baselschtadt und e Kanton Baselland. Bis 1830 isch dr Kanton Basel no unteilt gsi. Im Grosse Rot het s Bürger vo dr Schtadt und us de Gmeine vom Baselbiet gha. Mer als d Helfti vom Grosse Rot si aber Schtadtbürger gsi, obwol s Land vill mer Ywoner gha het. E Zyt lang isch das guet gange, aber im Joor 1830 isch im Baselbiet es grosses Misstraue gegenüber der Schtadt ufcho. Eergizigi und unzfrydeni Manne hei das Misstraue welle beände. Im Bad Buebedorf si am 18. Oktober 1830 an ere Versammlig 25 Manne zämecho, wo dr Stephan Gutzwiller, wo 1827 in dr Basler Grooss Rot gwehlt worden isch, drbi gsi isch. Si hei in ere Bittschrift an die „hochgeachteten Herren und Oberen in Basel“, die vollschtändigi Glychberächtigung vo Schtadt und Land gforderet. Si hei welle, dass wyt mer als d Helfti vo de Mitglyder im Grosse Rot Bürger vo de Gmeine vom Land müese si. D Schtadt het das abgleent. S Misstroue isch drmit bim Landvolk no grösser worde und zwar isch e so ne Hass gege Basel entschtande, dass d Schtadt Angscht gha het, si
Dr Jacques Rogge (* 2. Mai 1942 z Gent; † 29. Augschte 2021) isch e belgische orthopädische Chirurg und vu 2001 bis 2013 dr acht Presidänt vom Internationale Olympische Kommittee (IOC) gsii. Dr Jacques Rogge isch 1942 z Ghent z Belgie uf d Wält cho. Er her an dr Universidet vo Ghent gschdudiert und isch än orthopedische Chirurg worde. Er het an de Olympische Schbiil vo 1968, 1972, und 1976 im Segle deilgnoh und het für die belgisch Nationalmanschaft Rugby gschbiilt. Er het dr Adelstitel vo Ridder gha und isch vom belgische König, em Albärt II. zum Graf gmacht worde. As Hobby het dr Jacques Rogge hischdorischi und wüsseschaftligi Literatur glässe und moderni Kunschd bewunderet. Vo 1989 bis 1992 isch er Presidänt vom belgische Olympische Kommittee gsi und vo 1989 bis 2001 vom Europäische Olympische Kommittee. Im Johr 1991 isch er Mitgliid vo dr IOC worde und 1998 vo dr IOC-Exekutive. Am 16. Juli 2001 isch er an dr 112. Sitzig vo dr IOC zum Nochfolger vom Juan Antonio Samaranch, wo sit 1980 Presidänt gsi isch. Dr Rogge isch intressiert dr, ass au Entwickligsländer die Olympische Schbiil sötte halte und will das möglig mache dur neui IOC-Richtlinie in Bezug uf
S Internationale Olympische Komitee (IOK; aber au im Dütsche wird hüfig die änglisch Abchürzig IOC bruucht) isch ä nitschtaatligi Organisation, wo sich um d Organisation und dr Ablauf vo de Olympische Schbiil kümmeret. Rechtlig handlet es sich um ä Verein, wo im Handelsregischter iidrait isch noch em Art. 60 ff. vom Schwizer Zivilgsetzbuech. Er het si Sitz sit 1915 z Lausanne. S IOC leitet die Olympische Bewegig und het Aaschbruch uf alli Rächt an de olympische Symbol, wie Fahne, Mottos und Hymne, und au an de Schbiil sälber. Si Hauptverantwortig lit in der Betreuig und Organisation vo de Summer- und Winterschbiil. Commons: Internationals Olympischs Komitee – Sammlig vo Multimediadateie Websyte vom Internationale Olympische Komitee
Dr Hans Ulrich Bänziger (* 30. Oktober 1938 z Züri) isch ä Schwiizer Psycholog und Schriftschdeller. Dr Hans Ulrich Bänziger isch z Züri uf d Wält cho. Er isch zerscht uf s Wirtschaftsgymnasium und denn het er Psychologii an der Zürcher Hochschuel für Agwendeti Psychologii gschdudiert. Druf het er an erä Dolmetscherschuel z Zürich gschdudiert. Spööter het er sich uusbildet in dr systemische Therapii am Inschdidut für Syschtemischi Entwicklig und Furtbildig z Zürich. Sit de 1990er Johr schafft er as Psycholog und veröffentligt au literarischi Teggschd. 1994 het er sich am Ingeborg-Bachmann-Wettbewerb z Klagenfurt bedeiligt. Beschwörung, Zürich 1995 Der Kopf sitzt uns im Nacken, Zürich 1995 Ortlos. Interlaken, Zürich 1999 Plankton, Zürich 2002 Gerald Durrell: Das Inselgeheimnis, Zürich [u. a.] 1971 (übersetzt zsämme mit dr Cornelia Grossmann) Jay Haley: Direktive Familientherapie, München 1977 (übersetzt zsämme mit dr Annemarie Bänziger-Naegeli) Ray Pope: Im Stich gelassen, Zürich [u. a.] 1980 Ray Pope: Rötels Bande, Zürich [u. a.] 1973 http://www.a-d-s.ch/d/lexikon/edit/detail_a.php?id_autor=72 (Site cha nüme abgrüeft wärde; Suche im Webarchiv)[1] [2] Vorlage:Toter Link/www.a-d-s.ch http://www.wolfbach-verlag.ch/index.php?id=39 Normdate: GND: 115490175 | LCCN: nr00038644 | VIAF: 40109295
Dr Gustav Hans Graber (1893-1982) isch ä Schwiizer Psycholog und Psychoanalytiker gsi. Er zelt as Pionier vo dr prä- und perinatale Forschig im Rahme vo dr Psychologii. Dr Gustav Hans Graber isch 1893 im Berner Seeland uf d Wält cho und dört grooss worde. Er het am kantonale Berner Lehrerseminar glehrt und denn z Bärn Psychologii gschdudiert. 1924 het er promoviert. Si Dissertation Die Ambivalenz des Kindes isch im gliiche Johr uusecho wie im Rank sis Buech Das Trauma der Geburt, won än ähnlige Asatz het und wo dr Sigmund Freud abgelähnt het. Er isch Mitgliid vo dr Deutsche Psychoanalytische Gesellschaft (DPG) und eso au vo dr Internationale Psychoanalytische Vereinigung (IPV) gsi. 1929 het er än eigeni psychoanalytische Praxis z Schduttgard ufgmacht. Vo 1941 bis 1943 isch er am Schduttgarder Institut für psychologische Forschung und Psychotherapie gsi. 1943 isch er noch Bärn zruggange. Er het sich intensiv mit der Psychologii vom Carl Gustav Carus, em philosophische Vorgänger vo dr Diefepsychologii, beschäftigt und die dr Psychoanalyse vom Freud entgegegsetzt. Er het dr Berner Arbeitskreis für Tiefenpsychologie gründet und s Institut für Tiefenpsychologie, won er beidi bis 1970 gleitet het. Vo 1949 bis 1964 het er d Ziitschrift Der Psychologe uusegä. 1971
Dr Heinrich Roth, (* 1. März 1906 z Gerstette; † 7. Juli 1983 z Göttingen) isch ä dütsche Pädagog und Psycholog gsi. Dr Heinrich Roth isch am 1. März 1906 z Gerstette, emenä Dorf uf dr Schwäbische Alb uf d Wält cho. Si Mueter isch scho früeh gschdorbe und si Vater ins Usland gange und er isch bi siiner Dante und siim Unggle z Ulm ufgwachse. Er het sächs Johr lang z Künzelsau Lehrer glehrt. Won er aber kei Boschde an erä Schuel gfunde het, het er vo 1926 bis 1928 as Huuslehrer gschafft, und z Erlange verschideni Fächer schdudiert. Noch em Abschluss isch er bis 1931 Lehrer uf erä Schuel z Ulm gsi. In de neggschde zwei Johr het er z Tübinge gschdudiert. 1933 het er s Schdaatsexamen gmacht und bim Oswald Kroh promoviert. Wil er zun erä verbotene Grubbe vo dr Bündische Jugend ghört het, het er nüm am ä Lehrerseminar welle schaffe, wien er vorgha het. Vo 1934 bis 1938 het er as Armeepsycholog an dr Psychologische Prüfschtell z Münche gschafft. 1942 isch er as Soldat in d Armee iigzoge worde. Noch em Chrieg isch er 1947 as Dozent an s Pädagogische Inschtitut z Künzelsau cho und
Dr Sam Jaun (* 30. September 1935 z Wyssachse im Emmedaal) isch ä Schwiizer Krimiautor. Er het Germanischdik und Altphilologii schdudiert und het denn as Lehrer und Kulturbeuftragte vo dr Schdadt Bärn gschafft. Vo 1977 an het er as freie Schriftsteller und Übersetzer gschafft. Er het mehrmols im Uusland gläbt: z Portugal, Frankriich und in de USA. Hützudag wohnt er z Bärn und z Berlin. Er het Theaterschdück, Romän und Hörschbiil veröffentligt, bevor er sich am Ändi vo de 1970er Johr dr Kriminalliteratur zuegwändet het. Si Roman „Die Brandnacht“ isch anne 1991 mit em Bruno Ganz in dr Hauptroll verfilmt wore. Texte aus der Provinz. Bärn: Zytglogge, 1971 Ach Auerbach. Spieltext. Mit Peter J. Betts. Bärn: Zytglogge, 1972 Die weissen Zähne der Gemeinde. Texte 1961 – 1971. Bärn: Zytglogge, 1973 Bier. Spieltext. Mit Peter J. Betts. Bärn: Zytglogge, 1974 Die Wirklichkeit des Chefbeamten. Gschichte. Bärn: Zytglogge, 177 Der Weg zum Glasbrunnen. Kriminalroman. Münche: W.Heyne, 1983 Die Brandnacht. Züri: Benziger / München: W.Heyne, 1986. Die Brandnacht isch 1991 verfilmt worde mit em Bruno Ganz in dr Hauptrolle. Der Feierabendzeichner. Züri: Ammann, 1992 Fliegender Sommer. Kriminalroman. Muri bi Bärn: Cosmos, 2000 Paradiesgärtli. Komödie. Urufführig: Allmend Sigigen, Luzern, 2001 Die Zeit hat kein
Ä Dynaschtii (vom griechische: dynástes, Herrscher) bezeichnet ä Familie im allgemeine vo mehr as zwei Generatione vo Herrscher. Dr Begriff wird hüt hüfig au für Familie bruucht, wo mehreri Mitgliider drvo im öffentlige Läbe odr in dr Wirtschaft wichdigi Positione inähme, aber au allgemein as „Familiedynaschtii“ für Grossfamilie. D Dynaschdie in dr Gschicht vom enä Land wärde unterschiide srdur, ass mä si nummeriert, wie die ägyptische Dynaschdie, ihne dr Name vom Begründer vo dr Dynaschdii git: bi de fränkische Karolinger dr Huusmaier Karl Martell, bi de alte Ägypter redet mä mänggisch vo Thutmoside für d Abkömmling vom Pharao Thutmosis I. odr Ramesside (noch em Ramses III.) anschdatt vo dr 19. Dynaschdii. sich uf ihri Härkumft bezieht: die indischi Moguledynaschdii, wo vo Mongolie, odr die ägyptisch kuschitischi Dynaschdii, wo vo Kusch (Äthiopie) cho isch. si mit em Familiename vo de Herrscher bezeichnet: die schwedischi Wasa- odr die änglisch Windsor-Dynaschdii. dr Schdammsitz as Bezeichnig nimmt: die preussische Hohezollere odr die öschdriichische Habsburger. Abbaside, Ayyubide, Umayyade, Fatimide, Aghlabide, Almohade, Almoravide, Tulunide, Idriside, Tahiride Ghilzai, Durrani, Baraksai Thutmoside, Ramesside, kuschitischi Dynaschdii, Bakri-Dynaschdii, Burgiyya-Dynaschtii Haykazuni, Urartu-Dynaschdi, Orontide (Jerwanduni), Artaxide (Artashesyan), Arsakide (Arshakuni), Bagratide (Bagratuni), Arzruni, Rubenide, Hethumide, Lusignan Huus Sachse-Coburg und Gotha Huus Dulo, Huus
As Lingua Franca (ital. für „fränkischi Schbrooch“) bezeichnet män ä Schbrooch, wo vo Lüt us verschiidene Schbrochgebiet as gmeinsami Verkehrsschbroch brucht wird. In der ursprünglige und engere Bedütig isch d lingua franca ä beschdimmti Pidgin-Schbroch mit erä romanische Basis, wo im Middelalter dur dr Schbrochkontakt zwüsche Romane und Lüt, wo nitromanischi Schbroche, vor allem Arabisch, gschwätzt hai, entschdanden isch und as Handels- und Verkehrsschbroch bis ins 19. Johrhundert vor allem an der Süd- und Oschdküschte vom Middelmeer verbreitet gsi isch. S italienische Wort „franco, franchi“, isch urschbrünglig d Bezeichnig für d (Nord-)Italiener und d Franzose gsi. Währed de Chrüzzüg isch si Bedütig im latiinisch-fränkische Riich z Byzanz erwiiteret worde und anschdatt vo „Weschteuropäer, Obeländer, Katholik(e)“ bruucht worde. In dere Bedütig isch s vo den Araber, Türke, Grieche, Perser, Slawe und Rumäne übernoh worde. Dr Begriff „lingua franca“ isch wohrschiinlig noch em Arabische z Andalusie brägt worde, wo dr Geograph Ibn Khurradadbih d Lingua Franca (al lugha al-ifranjiyya) gege Spanisch (andalusiyya) und Griechisch (rumiyya) abgränzt het. As alternativi Bezeichnig isch sit em 19. Johrhundert dr Uusdruck „(langue) sabir“ verbreitet, wo vermuetlig under französischem Iifluss z Algerien entschdanden isch (zum erschde mol 1859 beleit, abwiichend schon bim Molière) und au sältener, „petit
Dr Ural (Russisch Урал) isch ä Gebirg, wo bis 1895 m hoch und knapp 2100 km lang isch. Er lit in Nord-Süd-Richtig im mittlere Weschde vo Russland und wird as ä Deil vo dr asiatisch-europäische Gränze bedrachtet. S Uralgebirg, wo Charaktermerkmol vo Hochgebirg und vo Mittelgebirg het, befindet sich zwüsche dr Oschdeuropäischen Ebeni im Weschde und em Weschdsibirische Diefland im Oschde. Vom Norden us gseh foht er a an dr Südküschte vom Karasee, won ä Deil vom Nordpolarmeer isch, zerscht noch Südweschte, noch öbbe 500 km biegt er in Richtig Süden ab, wird bi Jekaterinburg am breitischde und ändet noch nonämol 1600 km am Ural Fluss zwüsche Orenburg und Orsk an der kasachische Nordgränze. S nördlige Drittel vom Ural isch öbbe parallel zum Ob, emä groosse sibirische Schdrom, wo sich öbbe 100 km vor siiner Mündig in de Obbuse vom Nordpolarmeer em Uralgebirg in dr Nöchi vo Labytnangi bis uf 50 km nöcheret. Dr Ural zieht dur drei Klimazone und isch im Durchschnitt numen öbbe 50 km breit. Vili Flüss hai ihri Quelle im Ural, zum Bispil dr Fluss Ural (lueg unde). Am das nördlige Ändi vom Uralgebirg schliesst sich in Richtig Nordweschde s Pai-Choi-Gebirg a, wo bis zur schmale
Landnahme isch a Roman vom Christoph Hein, wo im Johr 2004 vom Suhrkamp Verlag veröffentligt worden isch. In Landnahme verzellt dr Hein d Läbensgschicht vom ä Umsiidler, em Bernhard Haber, uus dr Sicht vo fümf verschiidene Persone, wo alli in dr "Ich"-Form verzelle. Jede vonenä het si eigeni schbroochligi und charakterligi Authentizität und si eigene Läbensentwurf. Ziitlig und gschichtlig foot dr Roman churz noch em Zweite Wältchrieg a und ändet zur Ziit vo dr dütsche Wiidervereinigung. Es isch d Gschicht vom Bernhard Haber, wo noch em Zweite Wältchrieg si Heimet z Schlesie het müesse verlo und as Umsiidler sich in dr oschddütsche Chliischdadt Guldebärg niiderglo het. Drotz alle Schwiirikeite schafft er d Integration in si neui Heimet: er wird agfiindet vo de Iiwohner vo Guldebärg, wo die wo us em Oschde chömme nid chönne usschdoh, si Hund Tinz schdirbt und si Vater begoht Sälbschdmord, wo sich aber schbööter as Mord vom enä Guldebärger useschdellt. Dr Haber brings zum Schluss aber fertig ein vo de iiflussriichschde Bürger vo dr Schdadt z wärde.
Asie isch dr gröschd Kontinänt (29,4% vo dr Landflechi vo dr Ärde), het die gröschdi Iiwohnerzahl (meh as 60% vo alle Mensche) und isch au am dichdischde bevölkeret. Es isch dr öschdlig Deil vo Eurasie. Im Weschde wird as Gränze zu Europa dr Ural gnoh und am Suezkanal schdoosst Asie uf Afrika. Im Norde lit dr Arktisch Ozean, im Oschde dr Pazifik und im Süde dr Indisch Ozean. Dr Groossdeil vo dr Landmasse lit in dr nördlige Hemisphäre. Asie wird gschichdlig, kulturell, ethnisch und geographisch in Regione iideilt: Sibirie, Oschdasie, Südoschdasie, Zentralasie, dr indisch Subkontinänt und dr Middler Oschde.
Uschdersbach ischt e Gmoed im Landkroes Augschburg z Bayern. Uschdersbach leit em Naturpark Augschburg Weschtliche Wälder, rond 25 Kilometer weschtlich vo Augschburg en dr Noochberschaft zua dr Ortschafte Dinkelscherbe, Kutzahausa ond Fischa. Vo dr Gmarkong send 64,0 % Landwirtschaftsfleche, 24,1 % Wald, 10,9 % Sidlongsfleche ond 1,0 % sonschtige Fleche. Nochbergmoede send Kutzenhausen, Fischach ond Dinkelscherben. Zua Uschdersbach gheret d Derfer Baschneeg (dt. Baschenegg), Mesoffa (Mödishofen), Oschderkiahbach (Osterkühbach) ond Uschtersbach. Uschdersbach ischt zom erscht Mol gnennt worda em Johr 1277 als Usterspach. Dr Ausländeraadoel isch 2011 bei 7,2 % gleäge. 73,2 % vo dr Eiwohner send em Johr 1987 remisch-katholisch gweä, 17,9 % evangelisch. Uschdersbach hot mit Gessertshouse a Verwaltongsgmoeschaft vereibart. Dr Birgermoeschter vo Uschdersbach ischt dr Maximilian Stumböck. Ergebnis vo dr Landdagswahle seit 1986: Dr Dialekt vo Uschdersbach ghert zom Schwäbisch. Commons: Ustersbach – Sammlig vo Multimediadateie www.ustersbach.de Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011).
Amerika cha bezeichne: dr Doppelkontinent Amerika, wo us Nordamerika und Südamerika beschdoht churz für die Vereinigte Schdaate vo Amerika, abkürzt USA d Färnsehserii Amerika mit em Kris Kristofferson vom Johr 1987 dr Ortsdeil Amerika vo dr Gmeind Garrel (Landkreis Cloppenburg) in Niidersachse s Lied Amerika vo dr Grubbe Rammstein s Romanfragmänt Amerika vom Franz Kafka America cha bezeichne: America, ä Rock Band America, äs Album vo dr Band America "America", äs Lied vom Simon und Garfunkel "America", äs Lied vom Prince "America", äs Lied vom Neil Diamond "America", äs Lied us dr West Side Story vom Leonard Bernstein und em Stephen Sondheim
Nordamerika isch dr drittgröschd Kontinänt. Zsämme mit Grönland, Middelamerika und de Karibische Insle het er ä Flechi vo 24.930.000 km². Nordamerika isch dr nördlig Deil vom amerikanische Dobbelkontinänt, d Landbrugg in Middelamerika ghört drzue bis Panama. Im Norde isch dr Arktisch Ozean im Weschde dr Pazifischer Ozean, im Süde d Karibik und im Oschde dr Atlantik. Dr Begriff „Nordamerika“ beschdoht us „Nord“, emä germanische Schdammword, und „Amerika“ (Lueg do). Bis zu de Entdeckigsreise vo de Wikinger und de Schbanier isch Nordamerika nume vo Indianervölker und Eskimo besiidlet gsi. D Siidligsversuech vo de Wikinger uf dr Insle Grönland und in Vinland uf em Feschdland si nit erfolgriich gsi. D Schbanier hingege, und schbööter d Holländer, d Ängländer und d Franzose hai Fuess gfasst und Chrankete iigschlebbt, wo die Iigeborene zu Millione umbrocht hai. Au d Versklavig in Middelamerika und Chrieg hai die indianische Bevölkerige lo zsämmeschmelze uf ä Bruuchdeil vo dr Zahl wo si gsi sii, bevor d Europäer aacho si. Hützudag wurd mä in sonerä Situation vo Völkermord rede. Wil Arbetschreft gfehlt hai, hai d Europäer Millione vo Afrikaner in Weschdafrika versklavt und noch Amerika verschlebbt. Vor allem vom 19. Johrhundert a isch d Zahl vo europäische Iiwanderer schdark gwachse,
Südamerika isch dr südlig Deil vom amerikanische Dobbelkontinänt, vo Panama aa südwärts. Zsämme mit de Länder vo Middelamerika, wo mä Schbanisch schwätzt, wird s hüfig au Latiinamerika gnennt. Südamerika lit zum gröschde Deil in dr südlige Hemisphäre, aber immerhi öbben ä Vierdel isch uf dr nördlige Ärdhalbchugle. Dr Flechi noch isch s dr viertgröschd Kontinänt, Asie, Afrika und Nordamerika si grösser und het die fümft gröschdi Bevölkerig mit öbbe 382 Millione Mensche. Wie in Nordamerika isch d Bevölkerigsdichdi mit e chli meh as 21 Iiwohner pro km² chli. Im Norde si d Karibik und dr Atlantik, im Oschde isch dr Atlantik und im Weschde dr Pazifik. Südamerika het si Name vo de Kartographe Martin Waldseemüller und Matthias Ringmann übercho noch em Amerigo Vespucci, wo dr erscht Europäer gsi isch, wo behauptet het, ass Amerika nit in Oschdindie wur ligge sondern ä neuji Wält sig. Hans-J. Aubert, Ulf-E. Müller: Südamerika. München: Bruckmann, 2. durchgesehene Auflage, 1981 (mit Bibliografie, Namens-, Orts- und Sachregister) ISBN 3-7654-1732-7 König, Hans-Joachim: Kleine Geschichte Lateinamerikas. Bonn: Bundeszentrale für politische Bildung, 2006. ISBN 3-89331-723-6 Commons: Südamerika – Sammlig vo Multimediadateie
Dr Kontinänt Auschdralie het ä Flechi vo acht ä halb Millione Quadratkilometer und isch dr chliinschd vo de Kontinänt. Er het mit 28 Millione Mensche vo de bewohnte Kontinänt au die chliinschdi Bevölkerig. Drzue ghört s Feschdland vo Auschdralie, d Insle Tasmanie wo südlig vom Feschdland lit, und Neuginea nördlig drvo, wo alli uf em gliiche Kontinentalschelf ligge. Hüfig zelt mä us kulturelle Gründ au Neuseeland drzue und mänggisch au d Inselgrubbe Mikronesie, Melanesie und Polynesie im Pazifik. Mä redet denn meischdens vom Kontinänt Ozeanie. Commons: Australie – Sammlig vo Multimediadateie
Fähler bir Vorlage * Parametername unbekannt (Vorlage:Infobox Fußballklub): "E-Mail; adresse; Homepage; spitzname; manager" FC Kuban Krasnodar (Russisch: Футбольный клуб "Кубань" Краснодар / Futbol'nyj klub Kuban' Krasnodar) isch en Fussballclub us Krasnodar, Russland. Gründät isch der Club 1928 worde. Stadion heisst Kuban stadion und hät 32.000 Zuschauerplätz. Dr Club isch as „Dynamo“ 1928 gründet worde, het aber 1954 dr Name „Neftyanik“, vier Johr schbööter „Kuban“ und 1960 „Spartak“ übercho. Vo 1963 a heisst er widr „Kuban“. Dr Club het vor allem in dee undere Lige vo dr Sowietunion gschbiilt und het d RSFSR Meischderschaft viermol gwunne. Vo 1980 bis 1982 isch „Kuban“ in dr höchschde Liga gsi, si beschdi Blatzierig isch dr 13.Rang in 1981 gsi. Wil d Sowietunion ufglöst worden isch het dr Club 1992 in dr oberschde Liga gschbiilt anschdatt abzschdiige. Si si uf Blatz 18 (vo 20) cho und relegiert worde. 2004 si si widr in die erschd Liga ufgschdiige hai aber ihre Blatz dört scho noch einere Saison widr verlore. 2006 si si widr ufgschdiige und si zweitledschd worde. Internetuftritt vum FC Kuban Krasnodar Fan-Internetuftritt vum FC Kuban Krasnodar Fanforum GREENMILE
Dr Johann August Sutter (aigentlig Suter) isch am 23. Hornig 1803 z Chandre (Baden) uf d Wält cho und am 18. Juni 1880 z Washington, D.C. gschtorbe. Me het em au Gän(n)eral Sutter oder John Augustus Sutter oder dr Keiser vo Kalifornie gseit. Är isch e kalifornische Ländereyebsitzer gsi mit Schwyzer Abstammig und het Nöi-Helvezie gründet. Im Sutter si Heimetort isch Rünebrg im (Baselbiet) gsi. Syni Vorfare si us em badische und elsässische cho und si woolhabendi Bsitzer vo Bapiirfabrike und Drukereye gsi. Dr jung Sutter het in dr Thurneysen'schen Drukerey und Verlagsbuechhandlig z Basel e kaufmännischi Leer gmacht und isch um 1824 nach Burgdorf im Kanton Bärn cho. Är het als Handelscommis bi Salzfaktor Aeschlimann gschafft und het spöter es eiges Tuechwaregschäft an der Schmidegass betrybe. Am 24. Oktober 1826 het är in Burgdorf d Annette Dübold ghürotet. Dr erschti Soon, Johann August, isch am nöchschte Tag, am 25. Oktober 1826 uf d Wält cho. Si hei no vier Chinder gha, drey Buebe und es Meitli. Dr Sutter het in Burgdorf gärn dr Kaltwasserleistes, so het men im gseit, bsuecht. Das isch e literarische Zirkel gsi, wo 1820 gründet worden isch. Syni Mitglyder hei sich regelmessig in schpezielle Rüüm
Dr Jean Tinguely (* 22. Mai 1925 z Friiburg im Üechtland, † 30. August 1991 z Bärn) (au Jeannot Tinguely) isch ä ziitgenössische Schwiizer Moler und Bildhauer gsi, wo zum Nouveau Réalisme zelt wird. Er isch eine vo de Hauptverträter vo dr kinetische Kunscht. Dr Tinguely isch z Basel ufgewachse, het noch dr Schuel z erschd ä Lehr as Dekorateur gmacht. Sit 1952 isch er mit dr Eva Aeppli verhürotet gsi. 1955 het er d Künschdlere Niki de Saint Phalle kenne glehrt, won er 1971 in zweiter Eh ghürotet het. Mit em Iiseplaschtiker Bernhard Luginbühl isch er guet Fründ gsi. Mit ihm und andere Künschdler wie em Daniel Spoerri und dr Niki de Saint Phalle het er verschiideni gmeinsami Brojekt realisiert. Dr Tinguely isch vor allem bekannt worde für siini beweglige, maschineähnlige Skulpture. Er het än internationale Ruef gha: 1990 het z Moskau ä Tinguely-Uschdellig in der Tretjakow-Galerii schdtattgfunde, und in siim letschde Läbesjohr 1991 het dr Tinguely d Gross-Hängeskulptur La Cascade z Charlotte (North Carolina) in de USA gmacht. Dr Jean Tinguely isch 1991 im Alter vo 66 Johro im Inselspital z Bärn gschdorbe. Im Johr 1996 isch z Basel s Jean Tinguely Museum ufgmacht worde, wo vom Mario
Än Akronym isch a künschdligs Word, wo us de Afangsbuechschdabe vo mehere Wörter zsämmegsetzt isch. Dr Begriff isch in de 1940er Johr brägt worde, us griechisch akron (Ändi) und onoma (Name). „USA“ wär es Bischbil. Mänggisch cha mä die Abchürzige wien es Wort uschbräche, z. B. „Laser“ odr „Aids“. Denn wird im allgemeine nume no dr Afangsbuechschdabe grooss gschriibe, wie im enä konventionelle Wort. Mä redet hüfig au vo Akronym wenn mä meh as nume d Afangsbuechschdabe vo de abkürzte Wörter bruucht. D Groos- und Chliischriibig isch nit eiheitlig. Es git Akronym wo wie normali Subschdantiv nume mit emä Groossbuechschdabe am Afang gschriibe wärde: „Interpol“ vo International police odr „Gestapo“ vo Geheime Staatspolizei; anderi wie „KaDeWe“ (Kaufhaus des Westens) erinnere an die urschbrünglige Worter. Duden, Mannheim 2005 Concise Oxford Dictionary', Oxford 1999 abkuerzung.ch - öber 20'000 Akronyme us de Informatik, Telekommunikation und Elektronik The Free Dictionary Farlex-Akronymelexikon Globalacronyms – e Suechmaschine för Akronyme Akronyme i de Chemii – chostelosi Suechmaschine vom Fachinformationszentrum Chemie